CELEX: C2004/273/46
Language: sk
Date: 2004-11-06 00:00:00
Title: Vec C-413/04: Žaloba podaná dňa 27. septembra 2004: Európsky parlament proti Rade Európskej únie

6.11.2004   
            
            
               SK
            
            
               Úradný vestník Európskej únie
            
            
               C 273/25
            
         Žaloba podaná dňa 27. septembra 2004: Európsky parlament proti Rade Európskej únie
   (Vec C-413/04)
   (2004/C 273/46)
   Európsky parlament, v zastúpení: A. Baas a U. Rösslein, splnomocnení zástupcovia, ktorí si zvolili adresu na doručovanie v Luxemburgu, podal 27. septembra 2004 na Súdny dvor Európskych spoločenstiev žalobu proti Rade Európskej únie.
   Európsky parlament navrhuje, aby Súdny dvor:
   
               —
            
            
               zrušil smernicu Rady č. 2004/85/ES z 28. júna 2004, ktorou sa mení a dopĺňa smernica Európskeho parlamentu a Rady 2003/54/ES, pokiaľ ide o uplatňovanie určitých ustanovení v Estónsku (1);
            
         
               —
            
            
               zaviazal Radu nahradiť trovy konania.
            
         Žalobné dôvody a hlavné tvrdenia
   Článok 53 aktu o podmienkach pristúpenia z roku 2003 nepredstavuje vhodný právny základ na prijatie spornej smernice. Účelom tohto ustanovenia je úprava legislatívy Spoločenstva z dôvodu pristúpenia, a umožnenie uplatňovania tých aktov Spoločenstva v nových členských štátoch, ktoré neboli upravené už samotným aktom o podmienkach pristúpenia. Iné úpravy sa preto nemôžu zakladať na článku 57 aktu. Toto ustanovenie sa nemôže používať za účelom zavádzania odchýlok od aktov Spoločenstva, predovšetkým takých, ktoré prekračujú rámec úprav, ktoré sú výslovne stanovené a vymedzené v akte o podmienkach pristúpenia.
   Sporná smernica nie je dostatočne odôvodnená vzhľadom na to, že opodstatnenosť použitia článku 57 aktu o podmienkach pristúpenia z roku 2003 ako právneho základu vôbec nevyplýva z odôvodnení smernice a ani z iných jej ustanovení.
   
      (1)  Ú. v. EÚ L 236 zo 7.7.2004, s. 10